hy hy hy hy hy hy hy hy hy hy hy hy hy hy hy sv es uk hy hy hy hy hy hy hy hy hy hy hy hy hy hy sv es uk hy hy hy hy hy hy hy ru hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en en en hy hy hy hy en hy hy hy ru hy hy hy ru hy hy hy ru hy hy hy hy en hy hy hy ru hy hy hy ru hy hy hy ru hy hy hy hy hy hy en hy hy hy hy hy hy hy hy hy hy hy hy hy hy en
Վանո Սիրադեղյանից մինչև Մանվել Գրիգորյան. որ պատգամավորներն են զրկվել անձեռնմխելիությունից - fip.am
ԻՐԱԶԵԿ ՔԱՂԱՔԱՑԻՆԵՐԻ ՄԻԱՎՈՐՈՒՄ•UNION OF INFORMED CITIZENS•COЮЗ ИHФOPMИPOBAHHЫX ГPAЖДAH
Գլխավոր Հետաքննություններ և խորքային ուսումնասիրություններ
Ազգային ժողովը գլխավոր դատախազի կողմից ստացել է պատգամավոր Գագիկ Ծառուկյանին ազատությունից զրկելուն համաձայնություն տալու վերաբերյալ միջնորդագիր։
1996 թվականը և անձեռնմխելիությունից զրկված 8 պատգամավորները
1996 թվականի սեպտեմբերի 22-ին Հայաստանում տեղի ունեցան նախագահական երկրորդ ընտրությունները: Պաշտոնական տվյալների համաձայն՝ Լևոն Տեր-Պետրոսյանը ստացել էր քվեների՝ շուրջ 52, Վազգեն Մանուկյանը՝ ավելի քան 41 տոկոսը: Մի շարք միջազգային կառույցներ և ընդդիմադիր ուժեր հայտարարել էին, որ տեղի են ունեցել համատարած կեղծիքներ: Երևանում սկսվեցին զանգվածային ցույցեր: 1996 թվականի սեպտեմբերի 26-ին հրավիրված արտահերթ նստաշրջանում, պատգամավորների միջև ծեծկռտուքի պայմաններում Ազգային ժողովը համաձայնություն տվեց գործող գլխավոր դատախազ Արտավազդ Գևորգյանի առաջարկությանը  քրեական պատասխանատվության ենթարկելու մի շարք ընդդիմադիր պատգամավորների: Նրանց թվում էին Արշակ Սադոյանը, Սեյրան Ավագյանը, Ռուբեն Հակոբյանը, Դավիթ Վարդանյանը, Պարույր Հայրիկյանը, Շավարշ Քոչարյանը, Վազգեն Մանուկյանը, Ներսես Զեյնալվանդյանը:
1999 թվականի հոկտեմբերի 27-ի ահաբեկչությունից հետո՝ նոյեմբերին, երկրորդ գումարման Ազգային ժողովը գլխավոր դատախազ Աղվան Հովսեփյանի միջնորդությամբ պատգամավորական անձեռնմխելիությունից զրկեց Մուշեղ Մովսիսյանին: Նա մեղադրվում էր հանցագործությունն իրականացրած անձանց հետ համագործակցելու մեջ: Ապացույցների բացակայության պատճառով հետագայում Մովսիսյանն ազատ արձակվեց: Նա մահացավ 2004 թվականին ավտովթարից:
Ներքին գործերի նախկին նախարար, այն ժամանակ ԱԺ ՀՀՇ-ական պատգամավոր Վանո Սիրադեղյանը ձերբակալվել էր 1999 թվականի մայիսի 3-ին: Նույն օրը նրան մեղադրանք էր առաջադրվել քրեական նախկին օրենսգրքի միանգամից մի քանի հոդվածով: Մասնավորապես, նա մեղադրվում էր այն բանում, որ լինելով ներքին գործերի նախարար՝ կազմակերպել էր կայուն զինված հանցավոր խումբ՝ բանդա՝ վերջիններիս հանձնարարելով հարձակումներ գործել առանձին քաղաքացիների և պաշտոնատար անձանց նկատմամբ:
Նույն ամսվա մեջ, սակայն, ՀՀՇ-ական պատգամավորն ազատվել էր ձերբակալումից և նրա նկատմամբ խափանման միջոց էր ընտրվել անձնական երաշխավորությունը՝ մինչև 2000 թվականի ապրիլ ամիսը: Ապրիլի 4-ին Ազգային ժողովի պատգամավորները 77 կողմ և 10 դեմ քվեարկությամբ բավարարեցին գլխավոր դատախազի միջնորդությունը՝ զրկելու Սիրադեղյանին պատգամավորական անձեռնմխելիությունից: Վանո Սիրադեղյանին կալանավորել չհասցրեցին: Նա անհետացավ և մինչև այժմ նրա գտնվելու վայրը հայտնի չէ: Ավելի ուշ նա զրկվեց նաև պատգամավորական մանդատից:
Մարտի 1-ն ու անձեռնմխելիությունից զրկված 4 պատգամավորները
2008 թվականի մարտ 1-ի իրադարձություններից հետո միանգամից 4 պատգամավորներ զրկվեցին անձեռնմխելիությունից: Մարտի 4-ին գործող նախագահ Ռոբերտ Քոչարյանի նախաձեռնությամբ ԱԺ-ում հրավիրվել էր արտահերթ նիստ՝ քննարկելու «ԱԺ պատգամավորներ Հակոբ Հակոբյանին, Մյասնիկ Մալխասյանին, Սասուն Միքայելյանին, Խաչատուր Սուքիասյանին որպես մեղադրյալ ներգրավելու և նրանց նկատմամբ կալանքը որպես խափանման միջոց կիրառելու թույլտվություն տալու վերաբերյալ ՀՀ գլխավոր դատախազի միջնորդագրի մասին» հարցը: Մյասնիկ Մալխասյանը և Հակոբ Հակոբյանը նիստին ներկա էին, իսկ Սասուն Միքայելյանն ու Խաչատուր Սուքիասյանն ընդհատակում էին: 4 պատգամավորները մեղադրվում էին Հայաստանի քրեական օրենսգրքի 225-րդ հոդվածի երրորդ և 300-րդ հոդվածի առաջին մասերով՝ զանգվածային անկարգություններ, որոնք ուղեկցվել են սպանությամբ և իշխանությունը բռնությամբ տապալելուն ուղղված գործողություններ: Ազգային ժողովը  բավարարել էր միջնորդությունը:
Սասուն Միքայելյանը դատապարտվել էր 8 տարվա ազատազրկման, բայց 2011 թվականին համաներմամբ ազատ արձակվել:
Մյասնիկ Մալխասյանը և Հակոբ Հակոբյանը դատապարտվել էին 5 տարվա ազատազրկման և համաներմամբ ազատ արձակվել 2009 թվականին:
Խաչատուր Սուքիասյանի նկատմամբ քրեական հետախուզությունը դադարեցվել էր 2011 թվականին, երբ նա այլևս Հայաստանում չէր:
Արտաքին գործերի նախկին նախարարին անձեռնմխելիությունից զրկեցին  պատգամավոր դառնալու առաջին իսկ տարում «փողերի լվացման» մեղադրանքով հարուցված քրեական գործի հիմքով:
Օսկանյանը պատգամավոր էր ընտրվել 2012 թվականի մայիսին կայացած խորհրդարանական ընտրությունների արդյունքում «Բարգավաճ Հայաստան» կուսակցության համամասնական ցուցակով: Հոկտեմբերին արդեն գլխավոր դատախազ Աղվան Հովսեփյանն Օսկանյանին պատգամավորական անձեռնմխելիությունից զրկելու միջնորդություն ներկայացրեց: Ըստ միջնորդության՝ «Սիվիլիթաս» հիմնադրամի հիմնադիր և հոգաբարձուների խորհրդի նախագահ Վարդան Օսկանյանը յուրացրել էր բարեգործական նպատակներով իր միջոցով հիմնադրամին տրամադրելու նպատակով իրեն վստահված առանձնապես խոշոր չափերի դրամական միջոցները: Խորհրդարանը գաղտնի քվեարկությամբ բավարարել էր դատախազության միջնորդությունը: Քվեարկությունը բոյկոտել էին «Բարգավաճ Հայաստան», ՀՅ Դաշնակցություն, «Ժառանգություն» և Հայ ազգային կոնգրես խմբակցությունները:
2013 թվականի հուլիսին Օսկանյանի դեմ գործը կարճվեց: Նախկին արտգործնախարարը մինչև վերջ էլ հայտարարում էր, որ գործն ուներ բացառապես քաղաքական հիմք:
Հայաստանի հանրապետական կուսակցության անդամ, այդ պահին Երկրապահ կամավորականների միության նախագահ Մանվել Գրիգորյանի ձերբակալությունը 2018 թվականի հեղափոխությունից հետո առաջին և ամենաաղմկահարույց գործերից էր:
Հունիսի 16-ին ԱԱԾ-ն հայտնել էր, որ Մանվել Գրիգորյանի տանը, ամառանոցում և նրան պատկանող այլ տարածքներում խուզարկության արդյունքում հայտնաբերվել է ապօրինի կերպով պահվող մեծ թվով զենք և ռազմամթերք: Այս հիմքով գեներալը բերման էր ենթարկվել և ձերբակալվել:
Այնուհետև հունիսի 18-ին գլխավոր դատախազ Արթուր Դավթյանը դիմել էր վարչապետ Նիկոլ Փաշինյանին՝ Մանվել Գրիգորյանի նկատմամբ քրեական հետապնդում հարուցելուն և նրան ազատությունից զրկելուն համաձայնություն տալու մասին գլխավոր դատախազի միջնորդությունը քննարկելու օրակարգով կառավարության նախաձեռնությամբ Ազգային ժողովի արտահերթ նիստ գումարելու համար: Արտահերթ նիստում խորհրդարանը, որի մեծամասնությունն այդ պահին հանրապետականն էին, համաձայնություն էր տվել Գրիգորյանի նկատմամբ քրեական հետապնդում հարուցելու և նրան ազատությունից զրկելու՝ գլխավոր դատախազի միջնորդությանը: Ինքը՝ Մանվելը Գրիգորյանը, նիստին չէր մասնակցում: Նույնը օրը Գրիգորյանը կալանավորվեց: Նրա գործով դատական գործընթացը շարունակվում է մինչ օրս:
Այսպիսով, վերջին երեք տասնամյակում պատգամավորական անձեռնմխելիությունից զրկվել են մեկ տասնյակից ավել պատգամավորներ: Հիմնականում դա տեղի է ունեցել քաղաքական լուրջ զարգացումների համատեքստում:
Թեգեր` Գագիկ ԾառուկյանԽաչատուր Սուքիասյան
Հետաքննություններ և խորքային ուսումնասիրություններ
«Մուլտի տրանսպորտը» ապօրինի բարձրացրել է Նոր Հաճն-Երևան երթուղու նախանշված գինը
10:43, 15 Օգս, 2022
2021 թվականի հոկտեմբերին Տարածքային կառավարման և ենթակառուցվածքների նախարարությունը Կոտայքի մարզի միասնական երթուղային ցանցի ներդրման համար մրցույթ էր հայտարարել, որին, ինչպես...
Հետաքննություններ և խորքային ուսումնասիրություններ
Ովքեր են հեռուստաընկերությունների սեփականատերերը և ինչ կապեր ունեն քաղաքական ուժերի հետ
19:05, 11 Մյս, 2022
Հեռուստաալիքների լիցենզավորման՝ 2021-ի հունվարին կայացած մրցույթի արդյունքում Հայաստանի տարածքում հեռարձակվելու իրավունք ստացան «Արմենիա Թիվի», «Երկիր մեդիա», «Շանթ», «ATV», «Կենտրոն» հեռուստաալիքները:...
Միջին աշխատավարձը ֏243,000 չէ․ Սուքիասյանի մանիպուլյացիաները Հանրայինի եթերում
14:56, 6 Մյս, 2022
Մայիսի 5-ին «Քաղաքացիական պայմանագիր» խմբակցության պատգամավոր Խաչատուր Սուքիասյանը Հանրային հեռուստաընկերության եթերում հանդես եկավ մի շարք պնդումներով, որոնք անհաշտ են իրականության...
Ծառուկյանը վաճառել է գարեջրի գործարանը․ մանրամասներ գնորդից
18:25, 8 Ապր, 2022
Մամուլը օրերս անդրադարձել էր գործարար Գագիկ Ծառուկյանին պատկանող գարեջրի գործարանը վաճառելու գործարքին։ Նշվում էր, որ գործարքը կայացել է 5 միլիոն...
Հետաքննություններ և խորքային ուսումնասիրություններ
«Մուլտի տրանսպորտը» ապօրինի բարձրացրել է Նոր Հաճն-Երևան երթուղու նախանշված գինը
10:43, 15 Օգս, 2022
2021 թվականի հոկտեմբերին Տարածքային կառավարման և ենթակառուցվածքների նախարարությունը Կոտայքի մարզի միասնական երթուղային ցանցի ներդրման համար մրցույթ էր հայտարարել, որին, ինչպես...
Հետաքննություններ և խորքային ուսումնասիրություններ
Ովքեր են հեռուստաընկերությունների սեփականատերերը և ինչ կապեր ունեն քաղաքական ուժերի հետ
19:05, 11 Մյս, 2022
Հեռուստաալիքների լիցենզավորման՝ 2021-ի հունվարին կայացած մրցույթի արդյունքում Հայաստանի տարածքում հեռարձակվելու իրավունք ստացան «Արմենիա Թիվի», «Երկիր մեդիա», «Շանթ», «ATV», «Կենտրոն» հեռուստաալիքները:...
Միջին աշխատավարձը ֏243,000 չէ․ Սուքիասյանի մանիպուլյացիաները Հանրայինի եթերում
14:56, 6 Մյս, 2022
Մայիսի 5-ին «Քաղաքացիական պայմանագիր» խմբակցության պատգամավոր Խաչատուր Սուքիասյանը Հանրային հեռուստաընկերության եթերում հանդես եկավ մի շարք պնդումներով, որոնք անհաշտ են իրականության...
Ծառուկյանը վաճառել է գարեջրի գործարանը․ մանրամասներ գնորդից
18:25, 8 Ապր, 2022
Մամուլը օրերս անդրադարձել էր գործարար Գագիկ Ծառուկյանին պատկանող գարեջրի գործարանը վաճառելու գործարքին։ Նշվում էր, որ գործարքը կայացել է 5 միլիոն...
Ուղղումների և բողոքների քաղաքականություն
Copyright © 2018 Union of Informed Citizens
Copyright © 2018 Union of Informed Citizens